****

**ประกาศกองค์การบริหารส่วนตำบลสุมเส้า**

**ข้อบังคับว่าด้วยจรรยาข้าราชการองค์การบริหารส่วนตำบลสุมเส้า พ.ศ. 2562**

องค์การบริหารส่วนตำบลสุมเส้า ได้จัดทำจรรยาข้าราชการขึ้น จากกรอบพื้นฐานของมาตรฐานคุณธรรม จริยธรรม รวมทั้งจากวัฒนธรรมขององค์กร ที่ข้าราชการยึดถือมาโดยตลอด ภายใต้ค่านิยมสร้างสรรค์ วิสัยทัศน์ดี มีคุณธรรม น้อมนำความพอเพียง และเพื่อให้เป็นไปตามวิสัยทัศน์ เป็นองค์กรหลักในการบูรณาการบริหารจัดการของกระทรวงมหาดไทยและจังหวัด เพื่อให้ประชาชนอยู่เย็นเป็นสุขตามแนวทางปรัชญาเศรษฐกิจพอเพียง

อาศัยอำนาจตามความในมาตรา 38 และมาตรา 39 แห่งพระราชบัญญัติระเบียบข้าราชการพลเรือน พ.ศ. 2551 ปลัดกระทรวงมหาดไทย จึงได้กำหนดข้อบังคับว่าด้วยจรรยาข้าราชการสำนักงานปลัดกระทรวงมหาดไทย เพื่อเป็นกรอบมาตรฐานให้ข้าราชการ พนักงาน และลูกจ้าง มีแนวทางและหลักปฏิบัติ เพื่อเป็นการสร้างเสริมจิตสำนึกที่ดีในการปฏิบัติหน้าที่ราชการอย่างมีประสิทธิภาพ เพื่อธำรงไว้ซึ่งศักดิ์ศรีเกียรติคุณ เป็นที่เลื่อมใสและศรัทธาจากสังคมและประชาชนทั่วไปดังต่อไปนี้

**ข้อ 1 ความซื่อสัตย์ สุจริตและความรับผิดชอบ**

1.1 ปฏิบัติหน้าที่ด้วยความซื่อสัตย์ สุจริต เที่ยงตรงและเที่ยงธรรม

1.2 ปฏิบัติหน้าที่อย่างเต็มความสามารถจนสำเร็จเสร็จสิ้น โดยมีประสิทธิภาพและเหมาะสม

1.3 รับผิดชอบต่อหน้าที่ด้วยความเสียสละ อุทิตตนเพื่อประโยชน์ส่วนรวมอย่างเสมอภาคและเป็นธรรมในโดยมิได้หวังผล

**ข้อ 2 การยึดมั่นและยืนหยัดในสิ่งที่ถูกต้องดีงามและความชอบธรรม**

2.1 ปฏิบัติหน้าที่ถูกต้องตามภารกิจหน้าที่อย่างชอบธรรม ไม่เบี่ยงแบนด้วยอคติหรือประโยชน์ส่วนตัว

2.2 การละเว้นการแสวงหาผลประโยชน์จากตำแหน่งหน้าที่ ยึดหลักในสิ่งที่ถูกต้องดีงาม

ชอบธรรม เพื่อเพื่อพิทักษ์ผลประโยชน์ของประเทศชาติและประชาชน โดยไม่ตกอยู่ภายใต้อำนาจหรืออคติที่ไม่ถูกต้อง

2.3 กระทำการใดๆ บนพื้นฐานของหลักกฎหมาย หลักคุณธรรม โดยคำนึงถึงประโยชน์

ของชาติและของประชาชนโดยส่วนรวมเป็นสำคัญ

**ข้อ 3 การปฏิบัติหน้าที่ด้วยความโปร่งใส เปิดเผยและตรวจสอบได้**

3.1 ปฏิบัติหน้าที่อย่างมีคุณธรรม โปร่งใส ตรวจสอบได้ ยอมรับความคิดเห็นของผู้อื่นและ

มีความรับผิดชอบในการปฏิบัติหน้าที่

3.2 ดำเนินการให้ประชาชนสามารถรับรู้ข้อมูลของหน่วยงาน ตามพระราชบัญญัติข้อมูล

ข่าวสารด้วยความถูกต้อง สะดวกและรวดเร็ว

ข้อ 3.3 เปิดเผยข้อมูลข่าวสารแก่ผู้ร้องขอตามขั้นตอนและขอบเขตที่กฎหมายกำหนด

ข้อ 3.4 ชี้แจงและให้เหตุผลที่เหมาะสมต่อผู้มาติดต่อราชการ กรณีที่ไม่สามารถปฏิบัติหรือ

กระทำตามที่ร้องขอได้

ข้อ 3.5 ไม่นำข้อมูลข่าวสารที่ได้รับจากการปฏิบัติงานไปใช้ในทางที่จะก่อให้เกิดประโยชน์

ส่วนตนหรือผู้อื่นโดยมิชอบ ทำให้ราชการเกิดความเสียหาย

**ข้อ 4 การปฏิบัติหน้าที่ด้วยความเสมอภาคและเป็นธรรมไม่เลือกปฏิบัติ**

4.1 ปฏิบัติหน้าที่ราชการต่อสาธารณะอย่างเท่าเทียมกันด้วยความถูกต้อง ชอบธรรม มี

เหตุผลและไม่เลือกปฏิบัติ

4.2 วางตนเป็นกลางทางการเมืองไม่เลือกปฏิบัติ และปฏิบัติงานอย่างเต็มความสามารถ

4.3 ให้บริการที่ดีแก่ผู้มาติดต่อราชการและปฏิบัติต่อผู้ร่วมงานด้วยความสุภาพ มีอัธยาศัย

ไมตรี และมีน้ำใจ

4.4 ปฏิบัติหน้าที่ให้ลุล่วง โดยไม่หลีกเลี่ยง หรือละเลย หรือละเว้นการใช้อำนาจเกินกว่าที่มี

อยู่ตามกฏหมาย

**ข้อ 5 การบูรณาการที่มุ่งผลสัมฤทธิ์ของงาน**

5.1 ปฏิบัติหน้าที่ด้วยความรอบคอบ เอาใจใส่ ระมัดระวัง ถูกต้อง มีประสิทธิภาพเหมาะสม มุ่งผลสัมฤทธิ์ของงานและผลลัพธ์ คำนึงถึงผลประโยชน์สาธารณะ

5.2 ปฏิบัติหน้าที่ด้วยการมีส่วนร่วมของทุกภาคส่วน และยึดหลักธรรมาภิบาลในการปฏิบัติงาน

5.3 บริหารจัดการทรัพยากรของราชการอย่างมีประสิทธิภาพ คุ้มค่า เพื่อประโยชน์สุขของ

ประชาชน และประเทศชาติ

**ข้อ 6. การดำรงชีวิตตามปรัชญาเศรษฐกิจพอเพียง พึงน้อมนำหลักปรัชญาเศรษฐกิจพอเพียงของพระบาทสมเด็จพระเจ้าอยู่หัวมายึดถือเป็นแนวทางในการทำงานและการดำรงชีวิตอย่างสม่ำเสมอ**

6.1 ความพอประมาณ ดำรงอยู่และปฏิบัติตนด้วยความพอดี ไม่น้อยเกินไปและไม่มาก

เกินไป โดยไม่เบียดเบียนตนเองหรือผู้อื่น

6.2 ความมีเหตุผล ตัดสินใจเกี่ยวกับระดับของความพอเพียงอย่างมีเหตุผล โดยพิจารณาจากเหตุปัจจัยที่เกี่ยวข้อง ตลอดจนคำนึงหถึงผลที่คาดว่าจะเกิดขึ้นจากการกระทำนั้น อย่างรอบคอบ

6.3 การมีภูมิคุ้มกันที่ดีในตัว เตรียมตัวให้พร้อมรับผลกระทบและการเปลี่ยนแปลงด้านต่างๆ ที่จะเกิดขึ้น โดยคำนึงถึงความเป็นไปได้ของสถานการณ์ต่างๆ ที่คาดว่าจะเกิดขึ้นในอนาคตทั้งใกล้แกลไกล

6.4 เงื่อนไขความรู้ ประพฤติ ปฏิบัติ ดำเนินกิจกรรมต่างๆ ด้วยความรอบรู้ เกี่ยวกับวิชาการต่างๆ ที่เกี่ยวข้อง อย่างรอบคอบ ความรอบคอบที่จะนำความรู้เหล่านั้น มาพิจารณาให้เชื่อมโยงกัน เพื่อปรองดองการวางแผนและความระมัดระวังในขั้นปฏิบัติ

6.5 เงื่อนไขคุณธรรม ประพฤติปฏิบัติ ดำเนินกิจกรรมต่างๆ ด้วยความตระหนักในคุณธรรม มีความซื่อสัตย์ สุจริต และมีความอดทน มีความเที่ยงธรรม ใช้สติปัญญาในการดำเนินชีวิตทั้งนี้ให้พนักงานส่วนตำบล ลูกจ้างและพนักงานจ้างองค์การบริหารส่วนตำบลสุมเส้าปฏิบัติตามจรรยาข้าราชการดังกล่าวข้างต้นโดยครบถ้วน การปฏิบัติตามจรรยาข้าราชการอันมิใช่เป็นความผิดวินัยให้ผู้บังคับบัญชาตักเตือน นำไปประกอบการพิจารณาแต่งตั้ง เลื่อนขั้นเงินเดือน และสั่งให้ได้รับการพัฒนา

 ประกาศ ณ วันที่ 26 ตุลาคม พ.ศ. 2561 เป็นต้นไป



นางทวินตรา ทรงคาศรี

 นายกองค์การบริหารส่วนตำบลสุมเส้า